રિતુ કહે છે, ”મંગળ યાનની જવાબદારી અચાનક જ મળી. અમારો એક મહત્ત્વપૂર્ણ પ્રોજેક્ટ પૂરો થયો હતો કે મને કહેવામાં આવ્યું કે, ”તમને મંગળ યાન પર કામ કરવાનું છે.” તે પણ મારા માટે સાચે જ રોમાંચકારી હતું. તેમને ફક્ત ૧૮ મહિનાની અંદર જ પ્રોજેક્ટ પૂરો કરવાનો હતો. આ બહુ જ મોટું મિશન હતું. અમેરિકા, રશિયા, જાપાન અને ચીન બધાં જ કોશિશ કરી ચૂક્યા હતા. આમાંથી કોઇ પણ દેશનું મિશન પહેલી જ વારમાં સફળ થયું ન હતું. ઇસરોને પહેલી જ વારમાં સફળતા મેળવવાની હતી. આ બહુ મોટી કસોટી હતી.